Licenčni pogoji in pogoji uporabe programske opreme »Foto PRO"

Licenčni pogoji in pogoji uporabe za uporabo in namestitev programske opreme »Foto PRO« - ki jo je izdalo podjetje CeWe Color AG & Co. OHG, Meerweg 30-32, 26133 Oldenburg. Programska oprema je izdelek in last podjetja CeWe Color AG & Co. OHG (v nadaljevanju avtor), Meerweg 30-32, 26133 Oldenburg.

Licenčni dogovor za končnega uporabnika
Te splošne smernice in pogoji predstavljajo dogovor med vami ter avtorjem in lastnikom ter določajo pogoje uporabe programske opreme (dogovor).
Opomba za uporabnika: To je licenčna pogodba. Z namestitvijo te programske opreme potrjujete, da vas zavezujejo določila tega licenčnega dogovora.

Licenca
Avtor in lastnik vam podeljuje preklicno, neekskluzivno licenco za uporabo programske opreme. Programska oprema ter vsi s to programsko opremo povezani patenti, avtorske pravice, blagovne in druge znamke ter novi proizvodi, so last avtorja in so zaščiteni z veljavno zakonodajo. Ta licenca vam ne daje nobenih lastninskih pravic, razen če je tako določeno v tem dogovoru. Prav tako vam ta licenca ne daje pravice do spremembe, povratnega razvoja, dekompilacije, demontaže, distribucije, prodaje, izposoje, lizinga ali kakršnekoli druge komercialne rabe te programske opreme. 

Obveznosti pridobitelja licence
Kot pridobitelj licence soglašate, da se sme ta programska oprema uporabljati izključno za naročanje in prenos vaših digitalnih fotografij v fotolaboratorij ter za upravljanje in obdelavo vaših slikovnih datotek na vašem osebnem računalniku. Hkrati potrjujete, da ste upravičeni in pooblaščeni za prenos in tiskanje posredovanih slik.
Sprejemate popolno in izključno odgovornost za podatke, ki so bili preneseni z uporabo te programske opreme. Soglašate, da programske opreme ne boste uporabljali za prenos slik s pornografsko ali z vsebino seksualne narave ali za prenos slik, katerih vsebina je na drug način sporna. Zagotavljate, da avtor, njegovi pooblaščeni pogodbeni prodajalci ali drugi sodelujoči laboratoriji ne jamčijo za odškodninske zahtevke, podane na podlagi zgoraj navedenih razlogov, in da jim bo povrnjena vsaka škoda zaradi nespoštovanja teh obveznosti.

Jamstvo in odškodninska odgovornost
Avtor si bo na vse načine prizadeval za prenos vaših digitalnih fotografij v laboratorij, s pomočjo programske opreme, oz. za izdelavo CD-ROM-a z vašimi slikovnimi in naročniškimi podatki.
Ta programska oprema je dobavljena v aktualnem stanju. Avtor in pooblaščeni dobavitelji ne zagotavljajo, da bo programska oprema ustrezala vsem vašim zahtevam, niti da bo njena izvedba možna brez prekinitev in brez napak.

Avtor v nobenem primeru ni odgovoren za kakršnokoli škodo, izgubo poslovnega dobička ali druge finančne izgube, niti za neposredno škodo, nastalo zaradi izgubljenih ali uničenih podatkov ter nerealiziranih časovnih načrtov, niti za odškodninske zahtevke tretjih oseb ter drugo posebno, naključno ali posledično škodo, nastalo na podlagi uporabe ali nepravilne uporabe programske opreme, razen če je avtor pri tem ravnal naklepno ali hudo malomarno.

Avtor ne daje nobenega jamstva za dostop ter neprekinjeno in/ali pravilno delovanje interneta. Internet je odprto omrežje in avtor sprejema vse možne ukrepe za zaščito vaših podatkov. Avtor ne daje jamstva za zaščito vaših digitalnih fotografij, niti za zaščito vaših digitalnih fotografij med prenosom, niti, da je tretjim osebam onemogočen dostop do njih in do podatkov v vaših naročilih.
Avtor v nobenem primeru ni odgovoren za kakršnokoli škodo na vaših slikovnih datotekah, ki bi jo povzročile druge osebe ali enote (vključno z, ne pa tudi z omejitvijo na neposredno ali posledično škodo), kot tudi ne za spremembo datotek, spremembo sortirnega vrstnega reda, izgubo, uničenje ali kakršnokoli drugo obliko zlorabe vaših digitalnih fotografij, razen če je avtor pri tem ravnal naklepno ali hudo malomarno.

Razno
Ta dogovor se sklene za nedoločen čas, vsaka pogodbena stranka pa lahko od njega kadarkoli odstopi. V primeru odstopa od dogovora ste dolžni PROGRAMSKO OPREMO zbrisati z vseh podatkovnih nosilcev, na katerih je bila shranjena, oz. po potrebi uničiti same podatkovne nosilce.
Avtor ima pravico kadarkoli posodobiti te smernice in pogoje. Strinjate se s tem, da boste nove splošne smernice in pogoje, od trenutka prejema obvestila o njihovi spremembi, smatrali kot zavezujoče.

Veljavno pravo
Velja izključno pravo Zvezne republike Nemčije, ob izključitvi kupnega prava ZN.

